  Майя Бывальцева 19-тӥ толсуре Ижкарын «Пичи Чеберайёс но Батыръёс» витетӥ элькун нылпи фестивальлэн йылпумъян люкетэз ортчоз. Со сярысь ивортэ Удмуртиысь Калыкъёслэн эшъяськон юртсылэн пресс-службаез. Фестивале пырисько удмурт кылэз, калык йылолъёсты тодӥсь яке дышетӥсь нылпи садъёсы ветлӥсь пиналъёс (5–7 арес). Йылпумъян люкетаз лыктозы кар но ёрос конкурсъёсын вормисьёс. Ужрадлэн нырысетӥ люкетэз интыосын 15-тӥ толсурозь мыноз. Нылъёс удмурт сиён-юонъёсты пӧраны, киужъёс лэсьтыны но веттан гуръёсты быдэстыны быгатэмзэс возьматозы, пиос — кужмо луэмзэс. Тегъёс: Лулчеберет Ижкар нылпиос Удмуртия удмуртъёс удмурткыл  